
ΤΕΥΧΟΣ ΔΕΥΤΕΡΟ 


Αρ 


. Φύλλου 5864 


ΑΠΟΦΑΣΕΙΣ 

Αριθμ. ΠΟΑ. 1236 

Χορήγηση επιδόματος πετρελαίου θέρμανσης 
και καθορισμός του ύψους, των δικαιούχων, των 
προϋποθέσεων και της διαδικασίας χορήγησης 
αυτού. 

Ο ΥΠΟΥΡΓΟΣ, 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΚΑΙ Η ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ. 63/2005 (Α' 98). 

2. Τις διατάξεις του π.δ. 142/2017 «Οργανισμός Υπουρ¬ 
γείου Οικονομικών» (Α' 181). 

3. Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α' 116). 

4. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» 
(Α' 210). 

5. Τιςδιατάξειςτουπ.δ. 80/2016 «Ανάληψη υποχρεώ¬ 
σεων από τους Διατάκτες» (Α' 145). 

6. Την αριθμ. Υ172/2016 απόφαση του Πρωθυπουργού 
«Καθορισμός σειράς τάξης των Υπουργείων» (Β' 3610). 

7. Την αριθμ. Υ5/2015 απόφαση του Πρωθυπουργού 
«Σύσταση θέσεων Αναπληρωτών Υπουργών και Υφυ¬ 
πουργών» (Β' 204). 

8. Την αριθμ. ΥΠΟΙΚ 0010218 ΕΞ2016 απόφαση του 
Πρωθυπουργού και του Υπουργού Οικονομικών περί 
ανάθεσης αρμοδιοτήτων στην Υφυπουργό Οικονομικών, 
Αικατερίνη Παπανάτσιου (Β' 3696). 

9. Την αριθμ. Υ29/2015 απόφαση του Πρωθυπουργού 
περί ανάθεσης αρμοδιοτήτων στον Αναπληρωτή Υπουρ¬ 
γό Οικονομικών Γεώργιο Χουλιαράκη (Β' 2168). 

10. Τις διατάξεις α) του Κεφαλαίου Α' «Σύσταση Ανε¬ 
ξάρτητης Αρχής Δημοσίων Εσόδων» του ν. 4389/2016 
(Α' 94) και ειδικότερα του άρθρου 7, της παρ. 1 του άρ¬ 
θρου 14, του άρθρου 37 και του άρθρου 41 αυτού και 
β) της αριθμ. Δ.ΟΡΓ.Α 1036960 ΕΞ 2017/10.3.2017 από¬ 
φασης του Διοικητή της Ανεξάρτητης Αρχής Δημοσίων 
Εσόδων «Οργανισμός της Ανεξάρτητης Αρχής Δημοσίων 
Εσόδων (Α.Α.Δ.Ε.) (Β' 968)». 


11 .Την αριθμ. 1 της 20.1.2016 (Υ.Ο.Δ.Δ. 18) πράξη του 
Υπουργικού Συμβουλίου «Επιλογή και διορισμός Γενικού 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών», σε συνδυασμό με τις δι¬ 
ατάξεις του πρώτου εδαφίου της παραγράφου 10 του 
άρθρου 41 του ν. 4389/2016. 

12. Τις διατάξεις του ν.δ. 356/1974 (ΦΕΚ 90 Α'). 

13. Τις διατάξεις του άρθρου 26 του ν. 1882/1990 (ΦΕΚ 
43 Α'). 

14. Τις διατάξειςτου ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της οδηγίας 
2011/85/ΕΕ) - δημόσιο λογιστικό και άλλες διατάξεις». 

15. Την περιπτ. α της παρ.2 του άρθρου 73 και της παρ. 
9 του άρθρου 147 του ν. 2960/2001 (ΦΕΚ 265 Α'), όπως 
ισχύει, καθώς και το άρθρο 36 παρ. 8β'του ν. 3986/2011 
(ΦΕΚ 152 Α'). 

16. Το άρθρο 23 του ν. 3427/2005 (ΦΕΚ 312 Α'), όπως 
ισχύει. 

17. Τις διατάξεις του ν. 4472/2017 (74 Α') περί μετα¬ 
ξύ άλλων «μεσοπρόθεσμου πλαισίου Δημοσιονομικής 
Στρατηγικής 2018 - 2021». 

18. Τα άρθρα 1 και 2Β του ν. 3852/2010 (ΦΕΚ 87 Α'), 
όπως ισχύουν. 

19. Τις διατάξειςτου ν. 4172/2013 (ΦΕΚ 167 Α'). 

20. Τις διατάξειςτου ν. 4174/2013 (ΦΕΚ 170 Α'). 

21. Τις διατάξειςτου ν. 4223/2013 (ΦΕΚ 287 Α'), όπως 
ισχύουν. 

22. Την υποπαράγραφο Α.1 της παραγράφου Α του 
άρθρου πρώτου του ν. 4254/2014 «Μέτρα στήριξης και 
ανάπτυξης της ελληνικής οικονομίας στο πλαίσιο εφαρ¬ 
μογής του ν. 4046/2012 και άλλες διατάξεις (Α' 85)». 

23. Τις διατάξειςτου μέρους Β, άρθρου 3, παρ. Γ, υπο- 
παρ. 2.1, υποπερ. ια, του ν. 4336/2015 (ΦΕΚ 94 Β') «Συ- 
νταξιοδοτικές διατάξεις - Κύρωση του Σχεδίου Σύμβασης 
Οικονομικής Ενίσχυσης από τον Ευρωπαϊκό Μηχανισμό 
Σταθερότητας και ρυθμίσεις για την υλοποίηση της συμ¬ 
φωνίας». 

24. Τηναριθμ. 1019446/113/0015/ΠΟΛ. 1034/14.2.2008 
ΑΥΟ (ΦΕΚ 307 Β') όπως τροποποιήθηκε και ισχύει. 

25. Την αριθμ. ΠΟΑ. 1219/28.12.2017 (ΦΕΚ 4641 Β'). 

26. Το γεγονός, ότι από τις διατάξεις της απόφασης αυ¬ 
τής προκαλείται δαπάνη σε βάρος του κρατικού προϋπο¬ 
λογισμού, η οποία εκτιμάται στο ποσό των 57.500.000,00 
ευρώ που έχει εγγράφει για τον σκοπό αυτό στον τακτικό 
προϋπολογισμό έτους 2019 του ειδικού φορέα των Γε- 

νικών Κρατικών Δαπανών (Ε.Φ.1023-711-ΟΟΟΟΟΟΟ/ΛΟΓ/ 
ΣΜΟΣ: 2250904001). Δεδομένου ότι το ύψος της συνο¬ 
λικής δαπάνης εξαρτάται από πραγματικά γεγονότα (δι¬ 
καιούχους και καταναλώσεις πετρελαίου) τυχόν επιπλέον 
δαπάνη δύναται να καλυφθεί με μεταφορά πιστώσεων 
στον ανωτέρω ΚΑΕ του τακτικού προϋπολογισμού των 
Γενικών Κρατικών Δαπανών. 

27. Την ανάγκη χορήγησης επιδόματος σε συγκεκρι¬ 
μένες κατηγορίες καταναλωτών πετρελαίου θέρμανσης 
εσωτερικής καύσης (ΡΙΕ5ΕΕ). 

28. Την αριθμ. Δ5Α 1167754 ΕΞ 2012/5.12.2012 Α.Υ.Ο. 
με θέμα «Ανάθεση πληρωμής του επιδόματος θέρμαν¬ 
σης προς τους δικαιούχους - καταναλωτές πετρελαίου 
θέρμανσης εσωτερικής καύσης (ϋΙΕ5ΕΕ)» (ΦΕΚ 3249 Β' 
2012), αποφασίζουμε: 

Άρθρο 1 - Δικαιούχοι του επιδόματος θέρμανσης 

1. Χορηγείται επίδομα θέρμανσης σε φυσικά πρόσωπα 
άγαμα ή έγγαμα ή σε κατάσταση χηρείας ή σε πρόσωπα 
που έχουν συνάψει σύμφωνο συμβίωσης ή εν διαστάσει 
ή διαζευγμένα, τα οποία για τη θέρμανσή τους κατανα¬ 
λώνουν πετρέλαιο εσωτερικής καύσης θέρμανσης και 
πληρούν τα κριτήρια του άρθρου 2 της παρούσας. 

Ειδικά, για τους έγγαμους ή τα πρόσωπα που έχουν συ¬ 
νάψει σύμφωνο συμβίωσης, δικαιούχος είναι ο υπόχρεος 
σε υποβολή της δήλωσης φορολογίας εισοδήματος κατά 
το άρθρο 67 του ν. 4172/2013, ή ένας εκ των δύο σε 
περίπτωση υποβολής χωριστής δήλωσης. 

2. Το επίδομα χορηγείται στα ως άνω φυσικά πρόσω¬ 
πα, για την κατανάλωση πετρελαίου εσωτερικής καύσης 
θέρμανσης, για τα ακίνητα που χρησιμοποιούν ως κύρια 
κατοικία κατά το χρόνο υποβολής της αίτησης, είτε αυτά 
μισθώνονται είτε είναι δωρεάν παραχωρούμενα ή ιδιο- 
κατοικούνται. 

3. Εξαιρούνται από τη χορήγηση του επιδόματος: 

α) Τα φυσικά πρόσωπα, τα οποία δηλώνονται στη Δή¬ 
λωση Φορολογίας Εισοδήματος Φυσικών Προσώπων 
ως εξαρτώμενα μέλη του υπόχρεου κατά το άρθρο 11 
του ν. 4172/2013. 

β) Τα φυσικά πρόσωπα, τα οποία δηλώνουν στη Δή¬ 
λωση Φορολογίας Εισοδήματος Φυσικών Προσώπων 
ότι φιλοξενούνται. 

γ) Τα φυσικά πρόσωπα που εμπίπτουν στο φόρο πο¬ 
λυτελούς διαβίωσης καθώς και τα φυσικά πρόσωπα που 
διαθέτουν Ε.Ι.Χ. αυτοκίνητα περισσότερα των δύο (2) ή 
ποσοστά συνιδιοκτησίας, επί Ε.Ι.Χ. αυτοκινήτων, τα οποία 
(ποσοστά) αθροιζόμενα αντιστοιχούν σε περισσότερα 
των δύο (2) αυτοκίνητα, συμπεριλαμβανομένων των 
ευρισκόμενων σε εθελούσια ακινησία. Δεν συνυπολο¬ 
γίζονται Ε.Ι.Χ. αυτοκίνητα ευρισκόμενα σε αναγκαστική 
ακινησία, η οποία αναφέρεται σε περιπτώσεις καταστρο¬ 
φής ή κλοπής. 

δ) Τα φυσικά πρόσωπα για την επαγγελματική τους 
στέγη. 

ε) Τα ιδρύματα, οι οργανισμοί και κάθε είδους νομικά 
πρόσωπα κερδοσκοπικού ή μη χαρακτήρα ή νομικές 
οντότητες. 

στ) Οι φορολογικοί κάτοικοι αλλοδαπής, οι οποίοι 
υποχρεούνται να υποβάλουν δήλωση φορολογίας ει¬ 
σοδήματος στην Ελλάδα, καθώς και ο/η σύζυγος αυτών. 


Ειδικά, για τον προσδιορισμό των εξαιρέσεων της 
ανωτέρω (β) περίπτωσης, χρησιμοποιούνται τα δεδο¬ 
μένα της δήλωσης Φορολογίας Εισοδήματος Φυσικών 
Προσώπων του φορολογικού έτους 2018, ενώ για τον 
προσδιορισμό των εξαιρέσεων των λοιπών περιπτώσε¬ 
ων του φορολογικού έτους 2017 και άλλες πηγές. 

Άρθρο 2 - Κριτήρια χορήγησης 
του επιδόματος θέρμανσης 

Τα φυσικά πρόσωπα του άρθρου 1 της παρούσας δι¬ 
καιούνται επιδόματος θέρμανσης, εφόσον πληρούν τα 
ακόλουθα κριτήρια: 

α. Εισοδηματικά: 

Το ετήσιο συνολικό οικογενειακό εισόδημά τους που 
λαμβάνεται υπόψη για την επιβολή της ειδικής εισφοράς 
αλληλεγγύης του άρθρου 43Α του ν. 4172/2013, ανε¬ 
ξάρτητα από την πηγή προέλευσής του, ανέρχεται έως 
12.000 ευρώ για άγαμο υπόχρεο ή υπόχρεο σε κατάστα¬ 
ση χηρείας ή εν διαστάσει και 20.000 ευρώ για έγγαμο 
υπόχρεο ή τους έγγαμους που υποβάλλουν ξεχωριστή 
φορολογική δήλωση βάσει της περ. β' της παρ. 4 του 
άρθρου 67 του ν. 4172/2013 (δικαστική συμπαράσταση 
ή πτώχευση), ή τα φυσικά πρόσωπα που έχουν συνάψει 
σύμφωνο συμβίωσης και έχουν υποβάλει κοινή φορο¬ 
λογική δήλωση χωρίς τέκνα, το οποίο προσαυξάνεται 
κατά 2.000 ευρώ για κάθε τέκνο. Ομοίως, για τη μονο- 
γονεϊκή οικογένεια το ως άνω εισόδημα ανέρχεται σε 
22.000 ευρώ, το οποίο προσαυξάνεται κατά 2.000 ευρώ 
για κάθε τέκνο μετά το πρώτο. 

Για τον προσδιορισμό της οικογενειακής κατάστασης, 
του αριθμού των τέκνων καθώς και των εισοδηματικών 
κριτηρίων, χρησιμοποιούνται τα δεδομένα της Δήλωσης 
Φορολογίας Εισοδήματος Φυσικών Προσώπων, του φο¬ 
ρολογικού έτους 2017. 

Τα δεδομένα της ίδιας ως άνω δήλωσης χρησιμοποι¬ 
ούνται και στις περιπτώσεις των εν διαστάσει ή διαζευγ¬ 
μένων συζύγων ή των φυσικών προσώπων που έχουν 
συνάψει σύμφωνο συμβίωσης καθώς και των έγγαμων 
που υποβάλλουν ξεχωριστή φορολογική δήλωση βάσει 
της περ. β' της παρ. 4 του άρθρου 67 του ν. 4172/2013. 

β. Ακίνητης Περιουσίας: 

Η συνολική αξία της ακίνητης περιουσίας, όπως αυτή 
προσδιορίζεται για τον υπολογισμό του συμπληρω¬ 
ματικού ΕΝ.Φ.Ι.Α., η οποία προκύπτει από την πράξη 
διοικητικού προσδιορισμού ΕΝ.Φ.Ι.Α. του έτους 2018, 
υπόχρεου, συζύγου ή μέρους συμφώνου συμβίωσης και 
εξαρτώμενων, κατά τον Κ.Φ.Ε, τέκνων, που αναγράφονται 
στη δήλωση φορολογίας εισοδήματος του φορολογι¬ 
κού έτους 2017, να μην υπερβαίνει το ποσό των 130.000 
ευρώ για τους άγαμους, τους υπόχρεους σε κατάσταση 
χηρείας ή εν διαστάσει και το ποσό των 250.000 ευρώ 
για τους έγγαμους ή μέρη συμφώνου συμβίωσης και τις 
μονογονεϊκές οικογένειες. 

Άρθρο 3 - Καθορισμός 
του ύψους του επιδόματος 

1. Για τη χορήγηση του επιδόματος θέρμανσης, η Ελ¬ 
ληνική Επικράτεια κατανέμεται σε τέσσερις κλιματικές 
ζώνες, ως ακολούθως: 

ΚΛΙΜΑΤΙΚΗ 

ΖΩΝΗ 

ΝΟΜΟΙ 

ΖΩΝΗ Α 

Γρεβενών, Δράμας, Έβρου, Ευρυτανίας, Ιωαννίνων, Καστοριάς, Κοζάνης, Σερρών, Φλώρινας 

ΖΩΝΗ Β 

Αρκαδίας, Ημαθίας, Θεσσαλονίκης, Καβάλας, Καρδίτσας, Κιλκίς, Λάρισας, Μαγνησίας, Ξάνθης, 
Πέλλας, Πιερίας, Ροδόπης,Τρικάλων, Χαλκιδικής 

ΖΩΝΗ Γ 

Αιτωλοακαρνανίας, Άρτας, Αττικής (εκτός Κυθήρων και νησιών Σαρωνικού), Αχάίας, Βοιωτίας, 
Εύβοιας, Ηλείας, Θεσπρωτίας, Κέρκυρας, Κορινθίας, Λέσβου, Λευκάδας, Πρέβεζας, Φθιώτιδας, 
Φωκίδας, Χίου 

ΖΩΝΗ Δ 

Αργολίδας, Δωδεκανήσου, Ζακύνθου, Ηρακλείου, Κυκλάδων, Λασιθίου, Μεσσηνίας, Λακωνίας, 
Κεφαλληνίας και Ιθάκης, Κυθήρων και νησιών Σαρωνικού, Ρεθύμνου, Σάμου, Χανίων 


Οι Δήμοι που, κατά τις διατάξεις του άρθρου 1 και του άρθρου 2Β του ν. 3852/2010, όπως προστέθηκε με το άρθρο 
3 του ν. 4555/2018 (ΦΕΚ Α' 133/19.7.2018), ορίζονται ως «ορεινοί», εντάσσονται στην αμέσως ανώτερη ζώνη από 
αυτήν στην οποία εντάσσεται ο Νομός στον οποίο ανήκουν. 

Η πληροφορία αυτή, δύναται να αντληθεί και από τρίτους φορείς ή υπηρεσίες. 

2. Για κάθε κατοικία, ανεξαρτήτως ζώνης, χορηγείται επίδομα σε άγαμους (ή σε κατάσταση χηρείας ή εν διαστάσει 
ή διαζευγμένους) για τα πρώτα 80 τετραγωνικά μέτρα και έγγαμους ή μέρη συμφώνου συμβίωσης και μονογονεϊκές 
οικογένειες για τα πρώτα 100 τετραγωνικά μέτρα, με ανώτατη κατανάλωση λίτρων πετρελαίου εσωτερικής καύσης 
θέρμανσης, ανά κλιματική ζώνη και ανά τετραγωνικό μέτρο της κατοικίας, ως ακολούθως: 


ΚΛΙΜΑΤΙΚΗ 

ΖΩΝΗ 

Ανώτατη κατανάλωση λίτρων 
πετρελαίου θέρμανσης ανά 
τετραγωνικό. 

Ανώτατη συνολική κατανάλωση λίτρων πετρελαίου 
θέρμανσης ανά κύρια κατοικία που ανήκει σε 

Άγαμο 

Έγγαμο / Μ.Σ.Σ. ή 
Μονογονεϊκή Οικογένεια 

Α' ΖΩΝΗ 

25 

2.000 

2.500 

Β' ΖΩΝΗ 

15 

1.200 

1.500 

Γ' ΖΩΝΗ 

8 

640 

800 

Δ' ΖΩΝΗ 

5 

400 

500 


Σε οριακές περιπτώσεις προσδιορισμού κλιματικής 
ζώνης μιας κατοικίας επιλέγεται η ευνοϊκότερη ζώνη για 
τον αιτούντα. 

3. Για κάθε λίτρο κατανάλωσης πετρελαίου εσωτερικής 
καύσης θέρμανσης, χορηγείται ποσό επιδόματος 0,160 
ευρώ. 

4. Στις περιπτώσεις αλλαγής κύριας κατοικίας ή / και 
διόρθωσης των τ.μ. κατά την διάρκεια της περιόδου θέρ¬ 
μανσης, στην νέα κύρια κατοικία μεταφέρεταιτο εναπο- 
μείναν ποσοστό της προηγούμενης κύριας κατοικίας. 

Άρθρο 4 - Διαδικασία χορήγησης 
του επιδόματος στους δικαιούχους 

1. Επίδομα χορηγείται στα φυσικά πρόσωπα των παρ. 1 
και 2 του άρθρου 1 της παρούσας, για τις αγορές πετρε¬ 
λαίου εσωτερικής καύσης θέρμανσης που πραγματοποι¬ 
ούν από 15 Οκτωβρίου 2018 μέχρι και 30 Απριλίου 2019 
μετά από σχετική αίτηση που αρμοδίως υποβάλλεται 
σύμφωνα με τα προβλεπόμενα στην παρ. 2 του παρό¬ 
ντος άρθρου, μέχρι 31 Μάίου 2019. 

2. α) Οι ενδιαφερόμενοι υποβάλλουν αίτηση μέσω 
εφαρμογής στοΤΑΧΙδπθΐ, για να ενταχθούν στο Μητρώο 
Δικαιούχων του επιδόματος θέρμανσης. 

Στην αίτηση αναγράφονται κατά περίπτωση τα ακό¬ 
λουθα στοιχεία: 

■ ο αριθμός Φορολογικού Μητρώου του αιτούντος - 
υπόχρεου φορολογικής δήλωσης, 

• το ονοματεπώνυμό του, 


• ο αριθμός των εξαρτώμενων τέκνων του, 

■ ο αριθμός τραπεζικού λογαριασμού (ΙΒΑΝ) στον 
οποίο επιθυμεί να πιστωθεί το ποσό και το ονοματεπώ¬ 
νυμο του πρώτου δικαιούχου, 

• ο αριθμός παροχής ηλεκτρικού ρεύματος του ακινή¬ 
του κύριας κατοικίας, 

■ η ταχυδρομική διεύθυνση που αντιστοιχεί στη συ¬ 
γκεκριμένη παροχή ηλεκτρικού ρεύματος, 

• αν η κατοικία είναι ιδιόκτητη, ενοικιαζόμενη ή δωρε¬ 
άν παραχωρούμενη καθώς και ο Α.Φ.Μ. του εκμισθωτή 
ή του δωρεάν παραχωρούντος, 

• τα τετραγωνικά μέτρα κύριων χώρων της κύριας κα¬ 
τοικίας κατά το χρόνο υποβολής της αίτησης, 

• η ένδειξη αν πρόκειται για πολυκατοικία, 

■ τα στοιχεία επικοινωνίας του (διεύθυνση ηλεκτρο¬ 
νικού ταχυδρομείου, αριθμός κινητού ή και σταθερού 
τηλεφώνου). 

β) Παράλληλα οι διαχειριστές ή οι εκπρόσωποι των 
πολυκατοικιών ή οι εταιρίες διαχείρισης πολυκατοικιών, 
δηλώνουν στην εφαρμογή τα ακόλουθα στοιχεία: 

• τον αριθμό φορολογικού μητρώου του διαχειριστή 
ή του προσώπου που εκπροσωπεί την πολυκατοικία ή 
της εταιρίας διαχείρισης της πολυκατοικίας, 

• τον Α.Φ.Μ. της πολυκατοικίας, εφόσον υπάρχει, 

• τον αριθμό της κοινόχρηστης παροχής ηλεκτρικού 
ρεύματος ή μιας παροχής ηλεκτρικού ρεύματος που εκ¬ 
προσωπεί την πολυκατοικία, 

• τα χιλιοστά συμμετοχής των διαμερισμάτων στις δα¬ 
πάνες θέρμανσης 

■ το ονοματεπώνυμο των φυσικών προσώπων που 
διαμένουν στα διαμερίσματα τα οποία δεν χρησιμοποι¬ 
ούνται ως επαγγελματική στέγη. 

Μετά τη συμπλήρωση των παραπάνω στοιχείων προ¬ 
βαίνουν σε ενεργοποίηση της διαδικασίας πληρωμής. 

Η ενεργοποίηση αυτή δεν μπορεί να γίνει μετά τις 31 
Μαΐου 2019. 

γ) Τα πρόσωπα που δεν είναι πιστοποιημένοι χρήστες 
στο ΤΑΧΙδηθΐ, για την είσοδό τους στην ηλεκτρονική αί¬ 
τηση, δηλώνουν τον Α.Φ.Μ. και έναν αριθμό ειδοποίησης 
εκκαθαριστικού σημειώματος μιας εκ των δηλώσεων 
Φορολογίας Εισοδήματος της τελευταίας πενταετίας. 

δ) Στις περιπτώσεις που έχει αλλάξει κύρια κατοικία ο 
αϊτών, υποβάλλει νέα αίτηση. 

ε) Αρχικές ή τροποποιητικές αιτήσεις προσώπων που 
δεν πληρούν τα κριτήρια των άρθρων 1 και 2 της πα¬ 
ρούσας, απορρίπτονται αυτόματα από την Ανεξάρτητη 
Αρχή Δημοσίων Εσόδων με σχετική αιτιολογία. Περιπτώ¬ 
σεις απόρριψης οφειλόμενες στο λόγο εξαίρεσης της 
παραγράφου 3.γ) του άρθρου 1, οι οποίες προκύπτουν 
εξ αιτίας μη ύπαρξης σχετικής αναφοράς στο αρχείο 
οχημάτων που τηρείται στη Δ.ΗΛΕ.Δ., θεραπεύονται με 
τη διαδικασία του άρθρου 7 της παρούσας. 

στ) Δεν είναι αποδεκτή η χρήση του ίδιου αριθμού 
λογαριασμού τραπέζης (ΙΒΑΝ) από δύο διαφορετικούς 
δικαιούχους επιδόματος. 

Επίσης, δεν είναι αποδεκτή η χρήση του ίδιου αριθμού 
παροχής ηλεκτρικού ρεύματος για περισσότερους από 
δύο δικαιούχους κατά την ίδια χρονική στιγμή. 

ζ) Τα μέλη του μητρώου διακίνησης πετρελαίου θέρ¬ 
μανσης (ΔΙ.ΠΕ.ΘΕ.), υποχρεούνται στην υποβολή των φο¬ 
ρολογικών στοιχείων στο ηλεκτρονικό σύστημα παρα¬ 
κολούθησης πετρελαίου θέρμανσης σύμφωνα με τα όσα 
προβλέπονται στην παρ. 2 άρθρ. 73 του ν. 2960/2001 
και στις διατάξεις της αριθμ. 1019446/113/0015/ΠΟΛ 
1034/14.2.2008 ΑΥΟ (ΦΕΚ 307/Β'), όπως τροποποιήθηκε 
και ισχύει. 

η) Όλα τα συνδεόμενα με την υποβαλλόμενη αίτηση 
δικαιολογητικά φυλάσσονται υποχρεωτικά από τους εν¬ 
διαφερομένους για διάστημα πέντε (5) ετών. 

Άρθρο 5 - Αρμόδιες υπηρεσίες, διαδικασία, 
χρόνος και τρόπος χορήγησης του επιδόματος 
1. Η Διεύθυνση ΗλεκτρονικήςΔιακυβέρνησηςτης Ανε¬ 
ξάρτητης Αρχής Δημοσίων Εσόδων (εφεξής Δ.ΗΛΕ.Δ.) 
ορίζεται ως αρμόδια υπηρεσία για τη διενέργεια των 
μηχανογραφικών διαδικασιών χορήγησης του επιδό¬ 
ματος θέρμανσης στους δικαιούχους φυσικά πρόσωπα 
και δεν θεωρείται δημόσιος υπόλογος, ενώ ευθύνεται 
μόνο για τυχόν λάθη κατά την επεξεργασία από δική 
της υπαιτιότητα. 

Τα εισαγόμενα στοιχεία του προηγούμενου άρθρου, 
αποτελούν αντικείμενο επεξεργασίας και ηλεκτρονικού 
ελέγχου από τη Δ.ΗΛΕ.Δ. σε συνεργασία με τις συναρ- 
μόδιες Διευθύνσεις, με σκοπό να χορηγηθεί ως επίδομα 
θέρμανσης το κατά περίπτωση νόμιμο ποσό, στους νό¬ 
μιμους δικαιούχους, με βάση τα κριτήρια των άρθρων 
2 και 3 της παρούσας. 


2. Η πληρωμή του επιδόματος θέρμανσης διενεργείται 
μέσω τραπεζικών ή λοιπών πιστωτικών ιδρυμάτων, κατά 
παρέκκλιση των διατάξεων του ν. 4270/2014 (Α' 247) 
περί δημόσιου λογιστικού. Ειδικότερα: 

α) Για αιτήσεις που υποβάλλονται έως 15 Ιανουάρι¬ 
ου 2019 και σε περίπτωση πολυκατοικίας εφόσον έχει 
γίνει η ενεργοποίηση πληρωμής, το ποσό επιδόματος 
θέρμανσης που δικαιούνται οι αιτούντες βάσει των 
πραγματοποιηθεισών αγορών πετρελαίου θέρμανσης 
καταβάλλεται έως 15 Φεβρουάριου 2019, με την επιφύ¬ 
λαξη των διατάξεων του άρθρου 6 της παρούσας και με 
την υποβολή των αντίστοιχων φορολογικών στοιχείων 
στο ηλεκτρονικό σύστημα παρακολούθησης πετρελαίου 
θέρμανσης από τα μέλη ΔΙ.ΠΕ.ΘΕ.. 

β) Για αιτήσεις που υποβάλλονται κατά το χρονικό δι¬ 
άστημα από 16 Ιανουάριου έως 31 Μάίου2019,τοποσό 
επιδόματος θέρμανσης που δικαιούνται οι αιτούντες 
βάσει των πραγματοποιηθεισών αγορών πετρελαίου 
θέρμανσης, αφού αφαιρεθεί ποσό προϋπολογισθέν για 
την ικανοποίηση των αιτήσεων που εμπίπτουν στα άρ¬ 
θρα 6 και 7 της παρούσας, καταβάλλεται έως 28 Ιουνίου 
2019, με την επιφύλαξη των διατάξεων του άρθρου 6 της 
παρούσας και με την υποβολή των αντίστοιχων φορο¬ 
λογικών στοιχείων στο ηλεκτρονικό σύστημα παρακο¬ 
λούθησης πετρελαίου θέρμανσης από τα μέλη ΔΙ.ΠΕ.ΘΕ.. 

γ) Για αιτήσεις που εμπίπτουν στα άρθρα 6 και 7 της 
παρούσας και εφόσον διαπιστωθεί ότι ο αϊτών είναι δι¬ 
καιούχος, το ποσό του επιδόματος θέρμανσης δύναται 
να καταβάλλεται έως 11 Οκτωβρίου 2019. 

δ) Για μεμονωμένες περιπτώσεις δικαιούχων με εμπρό¬ 
θεσμη ένσταση κατά την προηγούμενη περίοδο χορή¬ 
γησης του επιδόματος, των οποίων η δήλωση Φ.Ε. δεν 
είχε εκκαθαρισθεί λόγω υπαιτιότητας της υπηρεσίας, με 
αποτέλεσμα τη μη υποβολή αίτησης, δύναται η Δ.ΗΛΕ.Δ., 
μετά τον απαιτούμενο έλεγχο και την προσκόμιση σε 
αυτήν των απαιτούμενων στοιχείων, να συμπεριλάβει 
τη χορήγηση του επιδόματος στις ως άνω πληρωμές. 

Εφόσον το υπόλοιπο του προϋπολογισθέντος ποσού 
επιδόματος θέρμανσης, δεν επαρκεί για την κάλυψη 
τυχόν ποσού επιδόματος που αφορά σε εκκρεμούσες 
αιτήσεις, τότε αυτό το ως άνω υπόλοιπο, θα καταβάλ¬ 
λεται στους δικαιούχους αναλογικά. 

Η Δ.ΗΛΕ.Δ. επεξεργάζεται περιοδικά τα στοιχεία του 
προηγούμενου άρθρου, τα διασταυρώνει με άλλα στοι¬ 
χεία που έχει στη διάθεσή της και στη συνέχεια πριν από 
κάθε πληρωμή δημιουργεί: 

α) Αναλυτική κατάσταση δικαιούχων σε ηλεκτρονική 
μορφή, με βάση τα στοιχεία του Μητρώου Δικαιούχων 
Επιδόματος Θέρμανσης, η οποία περιλαμβάνει τα πλήρη 
στοιχεία των δικαιούχων (ονοματεπώνυμο, πατρώνυμο, 
ταχυδρομική διεύθυνση, Α.Φ.Μ.) τον αριθμό τραπεζικού 
λογαριασμού σε μορφή ΙΒΑΝ, το αντίστοιχο πιστωτικό 
ίδρυμα στο οποίο τηρείται ο λογαριασμός και το δικαι¬ 
ούμενο ποσό επιδόματος. 

Η ηλεκτρονική μορφή της κατάστασης αυτής είναι επε¬ 
ξεργάσιμη από την εταιρία «Διατραπεζικά συστήματα 
Α.Ε.» (ΔΙΑΣ Α.Ε.) προς την οποία και διαβιβάζεται. 

β) Συγκεντρωτική κατάσταση σε έντυπη και ηλεκτρο¬ 
νική μορφή που περιλαμβάνει το συνολικό ποσό επι- 

δόματος θέρμανσης ολογράφως και αριθμητικώς, ανά 
τράπεζα ή πιστωτικό ίδρυμα. 

3. Η ανωτέρω συγκεντρωτική κατάσταση αποστέλ- 
λεται στη Διεύθυνση Λογιστικής Γενικής Κυβέρνησης, 
η οποία εκδίδει, βάσει αυτής, ειδική εντολή προς την 
Τράπεζα της Ελλάδος για χρέωση του λογαριασμού 
του Δημοσίου 200 «Ελληνικό Δημόσιο - Συγκέντρωση 
Εισπράξεων - Πληρωμών» με πίστωση των τραπεζικών 
λογαριασμών των οικείων τραπεζών ή πιστωτικών ιδρυ¬ 
μάτων, μέσω των οποίων διενεργούνται οι πληρωμές 
των δικαιούχων. Η ανωτέρω εντολή κοινοποιείται στη 
Δ.ΗΛΕ.Δ., στη Δ/νση Προϋπολογισμού και Δημοσιονο¬ 
μικών Αναφορών και στη ΔΙΑΣ Α.Ε. 

4. α. Οι σχετικές για την πληρωμή του επιδόματος θέρ¬ 
μανσης πιστώσεις εγγράφονται στον προϋπολογισμό 
του Υπουργείου Οικονομικών, υπό ειδικό φορέα 23-200 
«Γενικές Κρατικές Δαπάνες» και ΚΑΕ 2732 - «Επίδομα θέρ¬ 
μανσης». 

β. Για την πληρωμή του επιδόματος θέρμανσης η ειδι¬ 
κή εντολή πληρωμής της παραγράφου 3 του παρόντος 
άρθρου επέχει θέση απόφασης ανάληψης υποχρέωσης. 

5. α. Η εμφάνιση των σχετικών πληρωμών στη δημόσια 
ληψοδοσία πραγματοποιείται με την έκδοση συμψη- 
φιστικών χρηματικών ενταλμάτων από την Υπηρεσία 
Δημοσιονομικού Ελέγχου στο Υπουργείο Οικονομικών, 
επί Γραφείου Συμψηφισμών του Γ.Λ. Κράτους. 

β. Δικαιολογητικά για την έκδοση των σχετικών χρη¬ 
ματικών ενταλμάτων ορίζονται τα ακόλουθα: 

ί) Απόφαση του Υπουργού Οικονομικών για την έκ¬ 
δοση του συμψηφιστικού χρηματικού εντάλματος, που 
εκδίδεται με μέριμνα της Διεύθυνσης Λογαριασμών του 
Δημοσίου. 

Μ) Συγκεντρωτική κατάσταση της παρ. 2 του παρόντος 
άρθρου. 

Μί) Αντίγραφα της ειδικής εντολής προς την Τράπεζα 
της Ελλάδος καιτηςαναγγελίαςτηςΤράπεζαςγιατη χρέ¬ 
ωση του λογαριασμού 200. 

6. Η Δ/νση Λογιστικής Γενικής Κυβέρνησης, οι συμ¬ 
βαλλόμενες τράπεζες και τα λοιπά πιστωτικά ιδρύματα 
δε θεωρούνται δημόσιοι υπόλογοι και ευθύνονται μόνο 
για τυχόν λάθη από δική τους υπαιτιότητα. 

7. Σε περίπτωση που το καταβαλλόμενο ποσό επιδό¬ 
ματος θέρμανσης υπολείπεται του δικαιούμενου λόγω 
περιορισμένης αγοράς ποσότητας πετρελαίου, το υπό¬ 
λοιπο καταβάλλεται τμηματικά και κατ'αναλογία με την 
πραγματοποίηση των εντός της ιδίας περιόδου επόμε¬ 
νων αγορών πετρελαίου θέρμανσης από τον δικαιούχο. 

8. Η δαπάνη για την καταβολή του επιδόματος θέρ¬ 
μανσης δεν υπόκειται στον προληπτικό έλεγχο του Ελε¬ 
γκτικού Συνεδρίου. 

9. Το επίδομα θέρμανσης δεν μπορεί να κατασχεθεί, 
δεν υπόκειται σε κανενός είδους παρακράτηση και δεν 
συμψηφίζεται με τυχόν οφειλές του δικαιούχου προς το 
Ελληνικό Δημόσιο. 

10. Το επίδομα είναι αφορολόγητο, δεν αποτελεί ει¬ 
σόδημα και δεν υπόκειται σε καμιά κράτηση υπέρ του 
Δημοσίου ή τρίτου. 

Άρθρο 6 - Έλεγχος δικαιούχων 

1. Η Δ.ΗΛΕ.Δ. μετά την, κατά τις παρ. 1 και 2 του άρθρου 
5 της παρούσας, επεξεργασία και έλεγχο των υποβαλλό¬ 


μενων αιτήσεων και των στοιχείων που επεξεργάζεται 
από το πληροφοριακό σύστημα πετρελαίου θέρμανσης 
(ΔΙ.ΠΕ.ΘΕ.), δημιουργεί καταστάσεις σε ηλεκτρονική μορ¬ 
φή ανά αρμόδια Δ.Ο.Υ., που περιλαμβάνουν τους αιτού- 
ντες για τους οποίους προκύπτουν αμφιβολίες ως προς 
τη νομιμοποίησή τους, τη νομιμότητα των συναλλαγών 
ή τα δικαιούμενα ποσά. 

2. Οι κατά τα ανωτέρω δημιουργούμενες καταστά¬ 
σεις διαβιβάζονται ηλεκτρονικά στις αρμόδιες Δ.Ο.Υ., 
προκειμένου οι Υπηρεσίες αυτές να πραγματοποιήσουν 
τους απαιτούμενους ελέγχους για την εξακρίβωση των 
πραγματικών περιστατικών. 

3. Οι Δ.Ο.Υ. μετά τη διενέργεια του ελέγχου, προβαί¬ 
νουν σε συμπλήρωση των καταστάσεων με τις διαπιστώ¬ 
σεις τους και τις αποστέλλουν, έστω και τμηματικά στη 
Δ.ΗΛΕ.Δ. για την περαιτέρω προώθηση της διαδικασίας 
πληρωμής των δικαιούχων. 

4. Κατά τα λοιπά, ως προς τον έλεγχο των δικαιούχων 
επιδόματος θέρμανσης εφαρμόζονται οι διατάξεις του 
ν. 3492/2006 (Α' 210). 

Άρθρο 7 - Επανεξέταση αιτήσεων χορήγησης 
επιδόματος και αποτελεσμάτων επεξεργασίας. 

1. Σε περίπτωση απόρριψης της αίτησης του ενδια¬ 
φερομένου ή χορήγησης επιδόματος μικρότερου του 
αιτούμενου ή αμφισβήτησης των αποτελεσμάτων της 
επεξεργασίας, δύναται ο ενδιαφερόμενος να υποβάλει 
αίτηση επανεξέτασης στη Δ.ΗΛΕ.Δ. της Α.Α.Δ.Ε. μέχρι 15 
Ιουλίου 2019, στην οποία θα τεκμηριώνει τους λόγους 
ένστασης. 

2. Η Δ.ΗΛΕ.Δ. επιλαμβάνεται των αιτημάτων επανεξέ¬ 
τασης εφόσον άπτονται των αρμοδιοτήτων της προβαί- 
νοντας σε κατάλληλες ενέργειες επεξεργασίας δεδομέ¬ 
νων, άλλως διαβιβάζει τα αιτήματα επανεξέτασης των 
ενδιαφερομένων στην αρμόδια για τη φορολογία τους 
Δημόσια Οικονομική Υπηρεσία. 

3. Οι αρμόδιες Δ.Ο.Υ. μετά τον έλεγχο και σε περίπτωση 
αποδοχής μέρους ή του συνόλου του αιτήματος προβαί¬ 
νουν αυτοδίκαια ή υποδεικνύουν στον ενδιαφερόμενο 
τις αναγκαίες διορθωτικές ενέργειες και η Δ.ΗΛΕ.Δ. επα- 
νεκκαθαρίζει την αίτηση. 

Άρθρο 8 - Καταλογισμός ανοικείως 
λαβόντων και επιβολή προστίμων. 

1. Με την επιφύλαξη τυχόν προστίμων που προβλέ- 
πονται από άλλες διατάξεις, στα φυσικά πρόσωπα, που 
αναγράφουν ψευδή στοιχεία στην αίτησή τους, επιβάλ¬ 
λονται οι κυρώσεις που προβλέπονται από την κείμενη 
νομοθεσία σε περίπτωση υποβολής ψευδούς δηλώσεως 
και αποκλείονται από τη χορήγηση επιδόματος πετρε¬ 
λαίου θέρμανσης μελλοντικά. 

2. Με την επιφύλαξη του άρθρου 7, στις περιπτώσεις 
μη νόμιμης είσπραξης επιδόματος θέρμανσης ή είσπρα¬ 
ξης ποσού επιδόματος μεγαλύτερου του δικαιούμενου, 
το αχρεωστήτως καταβληθέν ποσό καταλογίζεται σε βά¬ 
ρος του ανοικείως λαβόντος, με απόφαση του Υπουρ¬ 
γού Οικονομικών ή του νομίμως εξουσιοδοτημένου απ' 
αυτόν οργάνου και εισπράττεται κατά τις διατάξεις του 
Κ.Ε.Δ.Ε.. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5864/28.12.2018 


3. Όσον αφορά τα μέλη ΔΙ.ΠΕ.ΘΕ. εφαρμογή έχουν τα 
πρόστιμα της παρ. 9 άρθρ. 147 του ν. 2960/2001. 

Άρθρο 9 - Καταργούμενες 
διατάξεις - Έναρξη ισχύος 

1. Η αριθμ. ΠΟΑ 1219/28.12.2017 (ΦΕΚ Β' 4641/ 
29.12.2017) καταργείται την 31.12.2018. 

2. Οι διατάξεις της παρούσας ισχύουν από τη δημο¬ 
σίευσή της. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2018 
Ο Υπουργός Ο Αναπληρωτής Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ ΓΕΩΡΓΙΟΣ ΧΟΥΛΙΑΡΑΚΗΣ 

Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5864/28.12.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΐ 1 "· 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ς 1- )· Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Π/τίτίτΐΤ^ ι :■ ΙΠ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























